খালিদ হাসান মিলু

খালিদ হাসান মিলু (৬ এপ্রিল, ১৯৬০ – ২৯ মার্চ ২০০৫) ছিলেন একজন বাংলাদেশী সঙ্গীতশিল্পী। ১৯৮০ সালের প্রথমার্ধে তার সঙ্গীত জীবন শুরু হয়। মিলুর প্রকাশিত একক এ্যালবাম সংখ্যা ১২টি এবং মিশ্র ও দ্বৈত এ্যালবাম সংখ্যা প্রায় ১২০টি। তিনি প্রায় ২৫০টি চলচ্চিত্রে কণ্ঠে দিয়েছেন। তিনি সর্বমোট প্রায় ১৫০০-এর মতো গানে কণ্ঠ দিয়েছেন। ১৯৯৪ সালে 'হৃদয় থেকে হৃদয়' চলচ্চিত্রের গানে কণ্ঠ দিয়ে তিনি শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
প্রাথমিক জীবন
খালিদ হাসান মিলুর জন্ম ৬ এপ্রিল, ১৯৬০ সালে বরিশাল বিভাগের পিরোজপুর জেলার আদর্শপাড়া গ্রামে। ওনারা ছিলেন ৫ ভাই এবং ২ বোন। ভাইদের মধ্যে মিলু ছিলেন সবার ছোট। ওনার ভাইরা কেউ বেঁচে নেই।
মিলুর সঙ্গীত জীবন শুরু হয় ১৯৮০ সালের প্রথমার্ধে। ওনার কর্মজীবন শুরু হয় ওনার বাবা মোদাসের আলী মিয়ার হারমোনিয়াম দিয়ে। মিলুর প্রকাশিত একক এ্যালবাম সংখ্যা ১২ টি, মিক্সড-ডুয়েট এ্যালবাম সংখ্যা প্রায় ১২০ টি। তিনি প্রায় ২৫০ টি চলচ্চিত্রে কণ্ঠে দিয়েছেন। তিনি সর্বমোট প্রায় ১৫০০ এর মতো গানে কণ্ঠ দিয়েছেন। ১৯৮০ সালে তার প্রথম এ্যালবাম 'ওগো প্রিয় বান্ধবী' প্রকাশিত হয়। তার প্রকাশিত অন্যান্য উল্লেখযোগ্য এ্যালবাম সমূহ হলোঃ 'আহত হৃদয়', 'শেষ খেয়া', 'নীলা', 'শেষ ভালোবাসা', 'মানুষ', 'অচিন পাখী' ও 'আমি একা বড় একা'। বন্যাট্য সংগীত জীবনে মিলুর গাওয়া কিছু জনপ্রিয় গান হলো : 'প্রতিশোধ নিও অভিশাপ দিও', 'ওগো প্রিয়় বান্ধবী', সেই মেয়েটি আমাকে ভালবাসে কিনা', ‘অনেক সাধনার পরে আমি’, 'আহত হৃদয় ছুটে আসি', 'সজনী আমিতো তোমায় ভুলিনি', ‘কতদিন দেহি না মায়ের মুখ’, ‘নিশিতে যাইয়ো ফুলবনে’, 'নীলা তুমি আবার এসো ফিরে’, ‘যে প্রেম স্বর্গ থেকে এসে’, 'ও ভূবন মাঝি আমায় তুমি', 'হৃদয় থেকে হৃদয়’, তুমি আমার হৃদয়ে যদি থাকো’, ‘পৃথিবীকে ভালোবেসে সুরে সুরে কাছে এসে’, ‘শোনো শোনো ও প্রিয়া প্রিয়া গো’, ‘যে নদী মরু পথে পথটি হারাল’, ‘যতদূরে যাও মনে রেখো’, ‘যদি পারো ভালোবেসে এসো’, 'হাসলে তোমার মুখ হাসেনা', 'কে বলে সালাম নেই', প্রভৃতি। ১৯৮২ সাল থেকে তিনি চলচ্চিত্রের গানে নেপথ্যে কণ্ঠ দেওয়া শুরু করেন এবং প্রায় ২৫০টি চলচ্চিত্রের গানে কণ্ঠ দেন। ১৯৯৪ সালে 'হৃদয় থেকে হৃদয়' চলচ্চিত্রের ""ভালবাসা ভালবাসা মানে না কোন পরাজয়"" গানে কণ্ঠ দিয়ে তিনি জাতীয় চলচ্চিত্র পুরস্কারে শ্রেষ্ঠ পুরুষ কণ্ঠশিল্পী বিভাগে পুরস্কার লাভ করেন।
মিলু ওনার জীবনের শেষ গান 'জীবনের এই আনন্দময়দিন' গেয়েছিলেন ইত্যাদি অনুষ্টানে ওনার ছেলে প্রতীক হাসানের সাথে। তার ছেলেদের ক্যারিয়ার শুরু হয়েছিল সেই গান দিয়েই। ওনার মৃত্যু কিছুদিন পর ওনার ছেলে প্রতীক হাসান ওনার গান ‘যে প্রেম স্বর্গ থেকে এসে’ গানটা গিয়েছিলেন ইত্যাদি অনুষ্টানে।
তার দুই ছেলের নাম প্রতীক হাসান (জন্ম: ১২ জানুয়ারী, ১৯৮৭) ও প্রীতম হাসান (জন্ম: ২৭ জানুয়ারী, ১৯৯৩)। দুজনেই সঙ্গীতের সঙ্গে সম্পৃক্ত। ২০২২ সালে মিলুর ছোট ছেলে প্রীতম হাসান মডেল এবং অভিনেত্রী শেহতাজ মনিরা হাশেম কে বিয়ে করেন। মিলুর বড় ছেলে প্রতীক হাসানের একমাত্র মেয়ের নাম প্রীতিকা হাসান (জন্ম: ২০২৩)।
মিলুর দুই ছেলে সংগীতের সঙ্গে সম্পৃক্ত হলেও মিলু কোনোদিন তার ছেলেদেরকে গান শেখাননি। মিলু চাইতেন ওনার ছেলেরা উচ্চ শিক্ষিত হয়ে তারপর গান শেখাতে।
ওনার স্ত্রী হচ্ছে ফাতেমা হাসান পলাশ। ওনাদের বিয়ে হয়েছিল ১৯৮৬ সালের ১৭ ফেব্রুয়ারি।
মিলু ২০০০ সাল থেকে ২০০৫ সাল পর্যন্ত অসুস্থ ছিলেন। ২০০১ সালে তিনি মস্তিষ্কে রক্তক্ষরণের কারণে হাসপাতালে ভর্তি হন। অসুস্থ থাকার সময় তিনি ২ বার সিঙ্গাপুর ও ২ বার থাইল্যান্ডে গিয়েছেন। যেহেতু মিলু মস্তিষ্কের রক্তক্ষরণে ভুগছিলেন, তাই তিনি স্বল্পমেয়াদী স্মৃতিশক্তি হ্রাসে ভুগছিলেন। এতো অসুস্থতার মধ্যে, তিনি কখনো তার ২ ছেলেকে ভুলে যেতেন না। মিলুর বড় ছেলে প্রতীক হাসান একটা ইন্টার্ভিউতে বলেছিলেন যে মিলুকে একটা জায়গায় ভুল চিকিৎসা করানো হয়েছিল। মস্তিষ্কে রক্তক্ষরণের হওয়ার কারণে মিলুকে অনেক হাঁটতে হয়েছে যার কারণে ওনার লিভারে ক্ষতি হয়ে যায়। মস্তিষ্কের ডাক্তার বলেছিলেন যে তাকে হাঁটতে হবে এবং লিভারের ডাক্তার বলেছিলেন যে তাঁর সম্পূর্ণ বিছানা বিশ্রামে থাকা দরকার।তিনি দীর্ঘদিন লিভার সিরোসিস রোগে ভুগছিলেন যেটা অনেক পরে জানা গিয়েছে। লিভারের ডাক্তার বলেছে অতিরিক্ত হাঁটার কারণে ওনার লিভারে ক্ষতি হয়েছে আর অনেক দেরি হয়ে গিয়েছে। 
উনি অসুস্থ থাকার কারণে উনাকে গান গাওয়া থেকে বিরতি নিতে হয়েছে কয়েক বছরের জন্য যার ফলে তার পরিবার আর্থিকভাবে সংকটে পড়েছিল। অসুস্থ থাকার কারণে মিলুকে ওনার সব সম্পদ বিক্রি করে দিতে হয়েছে। তার অসুস্থতার সময় তার আত্মীয়স্বজনরা তার পরিবারকে সাহায্য করলেও, তারা মিলুর চিকিৎসার জন্য কোন খরচ বহন করতে সক্ষম ছিলেন না। ১৯ মে, ২০০৪ তারিখে তিনি ব্যাংককের বামরুনগ্রাদ হাসপাতালে চিকিৎসার জন্য যান, হানিফ সংকেত, জেমস (সঙ্গীতজ্ঞ), বেবী নাজনীন, ইজাজ খান স্বপন, এন্ড্রু কিশোর, ফকির আলমগীর এবং অন্যান্য শিল্পীদের সহায়তায় যারা তার জন্য তহবিল সংগ্রহ করেছিলেন। চিকিৎসার পর তিনি ২৫ মে, ২০০৪ তারিখে বাংলাদেশে ফিরে আসেন।
মিলু ২০০৫ সালের ২৯ মার্চ রাত ১২ টা ১০ মিনিটে ঢাকার মনোয়ারা হাসপাতালে মৃত্যুবরণ করেন। অসুস্থতার কারণে মার্চের ২৩ তারিখে ওনাকে হাসপাতালে নেওয়া হয়। তাকে মিরপুর কবরস্থানে সমাহিত করা হয়। মিলুর মৃত্যুর সময়, প্রতীকের বয়স ছিলো ১৮ এবং প্রিতমের বয়স ছিলো ১২।
চলচ্চিত্রে নেপথ্য কণ্ঠ দেওয়া সঙ্গীতের তালিকা